laion/Wikipedia-Exotic huggingface dataset:
হাইলাকান্দি বিমানক্ষেত্র

হাইলাকান্দি বিমানক্ষেত্র হল ভারতে যুদ্ধকালীন সময়ে মার্কিন যুক্তরাষ্ট্র সেনাবাহিনীর বায়ুসেনা নির্মিত বিমানক্ষেত্র, যা ১৯৪৪-১৯৪৫ সালে বার্মা সামরিক অভিযানের সময় এটি ব্যবহৃত হয়েছিল। এটি এখন পরিত্যক্ত অবস্থায় পড়ে আছে। হাইলাকান্দি ভারতের আসাম রাজ্যের একটি জেলা। বিমানক্ষেত্রটি হল প্রথম বায়ু কমান্ডো শাখার আবাসস্থল ছিল, এই ভিত্তিতে ১৯৪৪ সালের মার্চে গঠিত হয়। এই ইউনিটতে মার্কিন যুক্তরাষ্ট্রের সেনাবাহিনীর বায়ুসেনা শাখার যোদ্ধা, বোম্বারদের, পরিবহন, সামরিক গ্লাইডার ছিল এবং ছোট বিমানগুলি পরিচালনা করা হত দ্বিতীয় বিশ্বযুদ্ধে দক্ষিণ-পূর্ব এশিয়ার রণক্ষেত্রে। তারা মার্কিন যুক্তরাষ্ট্রের দশম বায়ুসেনার অংশ ছিল ব্রিটিশ চতুর্দশ সেনা ঘনিষ্ট বায়ুসেনা সমর্থন প্রদান করে বার্মা সামরিক অভিযান চালিয়েছিলেন। বায়ু কমান্ডো শাখা সাধারণ প্রয়োজনে আবিভূত হয়ে ছিলেন। হালকা বিমানগুলি উদ্বাসন এবং পুনঃসরবরাহ করতে সক্ষম ব্রিটিশ লং রেঞ্জ পেট্রোল (LRP) শাখাগুলি প্রয়োজনীয়তার মাধ্যমে সমর্থন করেছিল, তাই আদর করে তারা ডাকতেন চিন্দিটস। যোদ্ধাদের প্রাণঘাতী অগ্নিশিখা ও বোম্বারদের পরিবহন, গ্লাইডার এবং হালকা বিমান যৌক্তিক অস্ত্রোপচার বহন করত, এই সংগঠন যুদ্ধের জন্য শত্রুপক্ষের লাইনের পিছনে নিখুঁতভাবে পৌঁছায়। একসময় স্থানান্তরিত হয়, ১৯৪৪ সালের ২০ মে আসানসোল বিমানক্ষেত্রটি গঠিত হয় এবং বিশ্বযুদ্ধে অবশিষ্ট অপ্রয়োজনীয় কার্যকলাপ করার জন্য বিমানক্ষেত্রটি ব্যবহৃত করা হত। Maurer, Maurer. Air Force Combat Units Of World War II. Maxwell Air Force Base, Alabama: Office of Air Force History, 1983. আইএসবিএন ০-৮৯২০১-০৯২-৪ www.pacificwrecks.com - Hailakandi keyword search
২৭৪৩০১ উইকিপিডিয়া

২৭৪৩০১ উইকিপিডিয়া (প্রাথমিক নাম ২০০৮ কিউএইচ২৪) হলো ভেস্টা পরিবারের একটি উপগ্রহ, যেটি প্রায় ১ কিলোমিটার (০.৬ মা) ব্যাসার্ধ বিশিষ্ট। এটি ২০০৮ সালের ২৫ আগস্ট উত্তর ইউক্রেনের আন্দ্রুশিভকা মহাকাশ পর্যবেক্ষণ কেন্দ্রের পর্যবেক্ষকরা আবিষ্কার করেন। ২০১৩ সালের জানুয়ারিতে গ্রহাণুটি উইকিপিডিয়ার নামে নামকরণ করা হয়। উইকিপিডিয়া ইউক্রেনের একমাত্র বেসরকারি মহাকাশ কেন্দ্র আন্দ্রুশিভকা মহাকাশ পর্যবেক্ষণ কেন্দ্রে আবিষ্কৃত হয়। ২০০৩ সালে মহাকাশ পর্যবেক্ষণ কেন্দ্রটি প্রায় ৯০ টি গ্রহাণু আবিষ্কার করেছে। এটা ২০০৮ সালের ২৫ আগস্ট ২২:৪৭ ইউটিসিতে প্রথমবারের মত পর্যবেক্ষিত হয়। এটা পরের রাতেও পর্যবেক্ষিত হয় এবং এর প্রাথমিক নাম দেওয়া হয় ২০০৮ কিউএইচ২৪। ৬ সেপ্টেম্বর পুনরায় পর্যবেক্ষণের পর আন্দ্রুশিভকা মহাকাশ গবেষণা কেন্দ্রের পর্যবেক্ষকেরা গ্রহাণুটি সংবলিত হিসেব নিকেশ করতে বসেন। এটা পরে দেখা যায় যে,২০০৮ কিউএইচ২৪ পূর্বেই ১৯৯৭ আরও৪ এবং ২০০৭ এফকে৩৪ নামে পূর্বে ফ্রান্স ও যুক্তরাষ্ট্রের মহাকাশ গবেষণা কেন্দ্রে পর্যবেক্ষিত হয়েছিল। ২০১১ সালের এপ্রিল মাসের ১৮ তারিখে উইকিপিডিয়া পরিচিতি মান ২৭৪৩০১ লাভ করে। উইকিপিডিয়া ভেস্টা পরিবারের সদস্য, যা গ্রহাণু বেষ্টনীর অন্যতম বৃহৎ গ্রহাণু পরিবার। উইকিপিডিয়া ২৭৪৩০১ গ্রহাণুটি ২১৭৯১ ম্যাটউইগম্যান গ্রহাণুর নিকটে অবস্থিত। উইকিপিডিয়া অভ্যন্তরীণ গ্রহাণু বেষ্টনীতে তিন-চার হাজার লক্ষ কিলোমিটার দূর থেকে ৩ বছর ৮ মাসে (১,৩৪২ দিন) সূর্যকে প্রদক্ষিণ করে। এর উৎকেন্দ্রিকতা প্রায় ০.১৫ এবং কক্ষীয় নতি প্রায় ৭°। গ্রহাণুটির অবজার্ভেশন আর্ক আনুষ্ঠানিকভাবে আবিষ্কারের ১১ বছর পূর্বে ১৯৯৭ সালের সেপ্টেম্বরে ফ্রান্সে পর্যবেক্ষণের মাধ্যমে শুরু হয়েছিল। গ্রহাণু-ধূমকেতু নামকরণ কমিটি ২০১৪ সালের ২৭ জানুয়ারিতে গ্রহাণুটিকে উইকিপিডিয়ার নামে নামকরণ করার কথা গ্রহাণু বিজ্ঞপ্তির মাধ্যমে প্রকাশ করে। নামটির প্রস্তাবক ছিলেন আন্দ্রি মাখুলা, যিনি উইকিমিডিয়া ইউক্রেনের সাথে যুক্ত ছিলেন। নামটি আন্দ্রুশিভকা মহাকাশ গবেষণা কেন্দ্রের মালিক ইউরি ইভাশ্চেঙ্কো গ্রহাণু-ধূমকেতু নামকরণ কমিটির কাছে পেশ করেন। সেখানে বলা হয়েছিল: "274301 Wikipedia (2008 QH24)"। Minor Planet Center। সংগ্রহের তারিখ ৪ ডিসেম্বর ২০১৮।  "JPL Small-Body Database Browser: 274301 Wikipedia (2008 QH24)" (2018-04-21 last obs.)। Jet Propulsion Laboratory। সংগ্রহের তারিখ ৪ ডিসেম্বর ২০১৮।  "Asteroid 274301 Wikipedia"। Small Bodies Data Ferret। ৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৮।  "Asteroid (274301) Wikipedia – Proper Elements"। AstDyS-2, Asteroids – Dynamic Site। সংগ্রহের তারিখ ২২ জুন ২০১৮।  "Астероїд, відкритий в Україні, було названо "Вікіпедія""। RegioNews। ৩১ জানুয়ারি ২০১৩। ৩ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  "Minor Planet Discoverers"। Minor Planet Center। ৩১ মে ২০১৮। সংগ্রহের তারিখ ৭ জুলাই ২০১৮।  "MPS 255948" (পিডিএফ)। Minor Planet Center। ১৪ সেপ্টেম্বর ২০০৮।  "MPC 74684" (পিডিএফ)। Minor Planet Center। ১৮ এপ্রিল ২০১১।  "MPC/MPO/MPS Archive"। Minor Planet Center। সংগ্রহের তারিখ ৭ জুলাই ২০১৮।  Discovery Circumstances: Numbered Minor Planets (270001)-(275000), মাইনর প্লানেট সেন্টার Dictionary of Minor Planet Names, গুগল বুকস
২২ আগস্ট

২২ আগস্ট গ্রেগরীয় বর্ষপঞ্জী অনুসারে বছরের ২৩৪তম (অধিবর্ষে ২৩৫তম) দিন। বছর শেষ হতে আরো ১৩১ দিন বাকি রয়েছে। ১৬৪২ - ইংল্যান্ডে গৃহযুদ্ধ শুরু। ১৬৯৮ - সুইডেনের বিরুদ্ধে রাশিয়া, ডেনমার্ক ও পোল্যান্ডের মধ্যে একটি ত্রিপক্ষীয় চুক্তি স্বাক্ষরিত হয়। ১৯১০ - জাপান কোরিয়াকে চুক্তির মাধ্যমে অন্তর্ভুক্ত করে নেয় ও এভাবে চলতে থাকে দ্বিতীয় বিশ্বযুদ্ধ পর্যন্ত। ১৯৩২ - বিবিসি প্রথম নিয়মিত টিভি সম্প্রচার শুরু করে। ১৯৪২ - ব্রাজিল জার্মানি ও ইতালির বিরুদ্ধে যুদ্ধ ঘোষণা করে। ১৯৪২ - জার্মান নাৎসি বাহিনী স্তালিনগ্রাদে অবরোধ করে। ১৯৪৪ - দ্বিতীয় বিশ্বযুদ্ধে সোভিয়েত ইউনিয়ন রোমানিয়া দখল করে। ১৯৮৯ - নেপচুন গ্রহে প্রথম বলয় দেখতে পাওয়া যায়। ১৮৬২ - ক্লাউড ডেবুসয়,ফরাসি সুরকার। ১৮৭৪ - মাক্স সচেলের, জার্মান দার্শনিক ও লেখক। ১৮৭৭ - এ কে কুমারস্বামীর, সিংহলী শিল্পী। ১৮৯৪ - রমেশচন্দ্র সেন, প্রগতিবাদী লেখক ও প্রতিষ্ঠাবান কবিরাজ।(মৃ.১৯৬২) ১৯০২ - লিনি রিয়েফেন্সটাহল, জার্মান অভিনেত্রী ও পরিচালক। ১৯০৯ - জুলিয়াস জে. এপস্টাইন,মার্কিন চিত্রনাট্যকার ও প্রযোজক। ১৯১১ - দেবব্রত বিশ্বাস, স্বনামধন্য ভারতীয় বাঙালি রবীন্দ্রসঙ্গীত গায়ক ও শিক্ষক। (মৃ.১৮/০৮/১৯৮০) ১৯১৫ - শম্ভু মিত্র, বাংলা তথা ভারতীয় নাট্যজগতের কিংবদন্তি ব্যক্তিত্ব। (মৃ.১৯/০৫/১৯৯৭) ১৯২০ - রে ব্যাডবেরি, মার্কিন লেখক ও চিত্রনাট্যকার। (মৃ.২০১২) ১৯৩৯ - ভালেরি হারপার, মার্কিন অভিনেত্রী ও গায়ক। ১৯৫৫ - চিরঞ্জীবি, ভারতীয় অভিনেতা, প্রযোজক ও রাজনীতিবিদ। ১৯৫৮ - মুকুল চৌধুরী, বাংলাদেশী কবি ও গীতিকার। (মৃ.২০০২) ১৯৬০ - ফজলুর রহমান বাবু, একজন বাংলাদেশী অভিনেতা এবং সঙ্গীতশিল্পী। ১৯৬৩ - টোরি আমস, মার্কিন গায়ক, গীতিকার, পিয়ানোবাদক ও প্রযোজক। ১৯৭১ - কে এম মোশাররফ করিম, একজন বাংলাদেশী অভিনেতা। ১৯৭১ - রিচার্ড আরমিটাগে, ইংরেজ অভিনেতা। ১৯৮৫ - রুমানা রশীদ ঈশিতা, বাংলাদেশের একজন টেলিভিশন অভিনেত্রী, পরিচালিকা এবং লেখিকা। ১৯৯১ - ফেদেরিকো মাচেডা, ইতালীয় ফুটবলার। ১৮১৮ - ওয়ারেন হেস্টিংস, ভারতের ব্রিটিশ গভর্নর জেনেরেল। (জ.০৬/১২/১৭৩২) ১৮৫০ - নিকোলাস লেনাউ, রোমানীয় বংশোদ্ভূত অস্ট্রীয় কবি। ১৯০৪ - কেট ছপিন, মার্কিন লেখক। ১৯২২ - মাইকেল কলিন্স, আইরিশ রাজনীতিবিদ ও ২য় মন্ত্রী। ১৯৫৮ - রজার মারটিন ডু গার্ড, নোবেল পুরস্কার বিজয়ী ফরাসি লেখক। ১৯৭৭ - সেবাস্টিয়ান কাবট, ইংরেজ বংশোদ্ভূত কানাডীয় অভিনেতা ও গায়ক। ১৯৭৮ - জোমো কেনিয়াত্তা, কেনিয়ার নেতা। (জ.১৮৮৯ ) ১৯৮২ - একনাথ রানাডে, ভারতের এক সমাজ সংস্কারক এবং রাষ্ট্রীয় স্বয়ংসেবক সংঘের সংগঠক। (জ.২২/১১/১৯১৪) ১৯৮৬ - জালাল বায়ার, একজন তুর্কি রাজনীতিবিদ ও তুরস্কের ৩য় রাষ্ট্রপতি। (জ. ১৮৮৩) ২০০০ - অরুণ মিত্র বাংলা সাহিত্যের অন্যতম প্রথিতযশা কবি ও ফরাসি ভাষা ও খ্যাতনামা অধ্যাপক ও অনুবাদক। (জ.০২/১১/১৯০৯) ২০০৫ - অমিতা সেন (আশ্রমকন্যা), সংগীত,নৃত্য ও অভিনয়ে পারদর্শিনী। (জ.১৭/০৭/১৯১২) ২০১৩ - আন্ড্রেয়া শেরভি, ইতালীয় ফুটবল খেলোয়াড়। ২০১৫ - আর্থার মরিস, অস্ট্রেলীয় ক্রিকেটার। ২০১৬ - সেল্লাপান রামানাথান, হচ্ছেন ষষ্ঠ প্রজাতন্ত্র সিঙ্গাপুরের রাষ্ট্রপতি। (জ. ১৯২৪) ২০২৪ - গোলাম মুরশিদ, লন্ডন প্রবাসী বাংলাদেশী লেখক, গবেষক ও সংবাদ উপস্থাপক। (জ.১৯৪০) মাদ্রাজ (চেন্নাই) দিবস, ভারত উইকিমিডিয়া কমন্সে ২২ আগস্ট সংক্রান্ত মিডিয়া রয়েছে।
আইম্যাক্স

আইম্যাক্স হলো উচ্চ-রেজল্যুশন ক্যামেরা, চলচ্চিত্র বিন্যাস, চলচ্চিত্র প্রক্ষেপণ যন্ত্র এবং থিয়েটারের জন্য একটি পদ্ধতি যা একটি লম্বা দৃষ্টিপাত অনুপাত ও স্টেডিয়াম আসনবিন্যাসের সাথে খুবই লম্বা পর্দা প্রদর্শন করার জন্য পরিচিত। গ্র্যাম ফার্গাসন, রোমান ক্রটর, রবার্ট কার এবং উইলিয়াম সি. শ ছিলেন মাল্টিস্ক্রিন কোপারেশন, লিমিটেড-এর প্রতিষ্ঠাতা, যা পরবর্তীতে আইম্যাক্স কোপারেশন (১৯৬৭ সালের সেপ্টেম্বরে প্রতিষ্ঠিত) হিসেবে পরিচিত হবে, এবং কানাডায় ১৯৬০-এর দশকের শেষের দিকে এবং ১৯৭০-এর দশকের প্রথম দিকে তারা প্রথম আইম্যাক্স চলচ্চিত্র প্রক্ষেপণ বিন্যাস গড়ে তুলেন। প্রচলিত প্রক্ষেপণ যন্ত্র থেকে আলাদা, এই পদ্ধতির যন্ত্রগুলি চলচ্চিত্রটিকে অনুভূমিকভাবে চলতে দেয় যাতে প্রতিবিম্বের প্রস্থটি চলচ্চিত্রের প্রস্থ থেকে বড় হয়। যখন আইম্যাক্স চালু করা হয়, চালু-চলচ্চিত্রের অভিজ্ঞতা বৈপ্লবিক পরিবর্তন ছিল। উইকিমিডিয়া কমন্সে আইম্যাক্স চলচ্চিত্র সংক্রান্ত মিডিয়া রয়েছে। আইম্যাক্স.কম, প্রাতিষ্ঠানিক ওয়েবসাইট বিস্তৃত বিন্যাস, Describes the differences between the three different "large-format" or "giant-screen" formats, the IMAX Digital format, and the conventional formats. IMAX Soundtracks Database, IMAX Soundtracks Database YouTube videos explaining the theater operation and maintenance processes of threading & playing a 70mm IMAX film, building a film ( alt) by splicing together 40 reels shipped in 7 boxes making one feature-length film 9 miles long weighing 1,200 pounds, and replacing the projector's xenon lamp ($5600 bulb cost).
রোডোসিন

বিস্(η৫-সাইক্লোপেন্টাডাইইনাইল)রোডিয়াম(II) নামে পরিচিত, রোডোসিন হল এমন একটি রাসায়নিক যৌগ যার রাসায়নিক সংকেত [Rh (C5H5) 2]। এর প্রতিটি অণুতে রোডিয়াম এর একটি পরমাণু থাকে যা সাইক্লোপেন্টাডাইইনাইল বলয় নামে পরিচিত পাঁচটি কার্বন পরমাণুর, দুইটি সমতলীয় অ্যারোমেটিক সিস্টেমের মধ্যে স্যান্ডউইচ বিন্যাসে আবদ্ধ থাকে। ইহাতে (হ্যাপটিক) সমযোজী রোডিয়াম-কার্বন বন্ধন বিদ্যমান থাকায় একে জৈব-ধাতব যৌগ বলা হয়। [Rh(C5H5)2] রেডিকেলটি ১৫০ ° সেলসিয়াস তাপমাত্রার উর্ধে বা শীতল হতে তরল নাইট্রোজেন তাপমাত্রার (-১৯৬ ° সেলসিয়াস) মধ্যবর্তী অবস্থায় পাওয়া যায়। কক্ষ তাপমাত্রায়, এই রেডিকেলের একজোড়া তাদের সাইক্লোপেন্টোডাইইনাইল বলয়ের মাধ্যমে যুক্ত হয়ে একটি হলুদ কঠিন, ডাইমার গঠন করে। ১৯ শতকের জাইসের লবণ এবং নিকেল টেট্রাকার্বোনাইল এর আবিষ্কার জৈব-ধাতব রসায়নের ইতিহাসের অন্তর্ভুক্ত । এসকল যৌগ তৎকালিন সময়ে অধিষ্ঠিত রাসায়নিক বন্ধন মডেলের সাথে মানানসই না হওয়ায় রসায়নবিদরা অনেক চ্যালেঞ্জের সম্মুখীন হয়েছিলেন। রোডোসিনের আয়রন এনালগ এবং বর্তমানে পরিচিত মেটালোসিন শ্রেণীর অন্তর্গত প্রথম যৌগ ফেরোসিন এর আবিষ্কার আরও নতুন চালেঞ্জের সৃষ্টি করে। ফেরোসিন এবং সেই সঙ্গে এর অনুরূপ রাসায়নিক কাঠামো বিশিষ্ট রোডোসেনিয়াম (রোডোসিনের ইউনিপজিটিভ ক্যাটায়ন) ও এর কোবাল্ট ও ইরিডিয়াম এর কাউন্টার পার্ট সমূহকে অস্বাভাবিক ভাবে রাসায়নিকভাবে স্থিতিশীল অবস্থায় পাওয়া যায়। জৈব- ধাতব প্রজাতি ও উক্ত যৌগ সমূহের বিষদ গবেষণা শেষ পর্যন্ত নতুন বন্ধন মডেল গঠনে সহায়তা করে এবং এই মডেলটি দ্বারা সহজে এদের সংগঠন ও সুস্থিতি ব্যাখ্যা করা যায়। রোডোসেনিয়াম- রোডোসিন সিস্টেমসহ বিভিন্ন স্যান্ডউইচ যৌগের ওপর গবেষণার জন্য জেফরি উইলকিন্সন এবং আরনেস্ট অটো ফিসার ১৯৭৩ সালে রসায়ন বিভাগে নোবেল পুরস্কার অর্জন করেন। স্থিতিশীলতা এবং প্রস্তুতির আপেক্ষিক স্বাচ্ছন্দতার কারণে, রোডোসিনিয়াম লবণসমূহ সাধারণত, অস্থিতিশীল যৌগ যেমন রোডোসিন এবং রোডোসিনের প্রতিস্থাপিত যৌগসমূহ তৈরির জন্য সূচনাকারী উপাদান হিসেবে ব্যবহৃত হয়। মূল সংশ্লেষণে সাইক্লোপেন্টাডাইইনাইল অ্যানায়ন এবং ট্রিস্(এসিটাইলএসিটোনাটো)রোডিয়াম(III) ও গ্যাস-ফেজ জারণ বিজারণ ট্রান্সমেটালেসন এবং অর্ধ- স্যান্ডউইচ প্রিকারসার সহ অন্যান্য বিভিন্ন পদ্ধতি ব্যবহৃত হতো বলে জানা যায়। অক্টাফিনাইলরোডোসিন হল (আটটি ফিনাইল গ্রুপ বিশিষ্ট একটি জাতক) সর্বপ্রথম কক্ষ তাপমাত্রায় পৃথককৃত রোডোসিনের প্রতিস্থাপিত যৌগ, যদিও ইহা বায়ুতে দ্রুত ক্ষয়প্রাপ্ত হয়। এক্স- রে ক্রিস্টালোগ্রাফি প্রমাণ করেছে যে অক্টাফিনাইলরোডোসিনে একটি স্ট্যাগার্ড কনফরমেশন বিশিষ্ট স্যান্ডউইচ কাঠামো বিদ্যমান রয়েছে। কোবাল্টোসিন, যা গবেষণায় একটি এক ইলেকট্রন দানকারী বিজারক হিসেবে কার্যকর হলেও, এখন পর্যন্ত আবিষ্কৃত কোন রোডোসিন জাতক অনুরূপ ব্যবহারের জন্য পর্যাপ্ত স্থিতিশীল নয়।
জৈব-ধাতব রসায়ন

জৈব-ধাতব রসায়ন হল রসায়ন বিজ্ঞানের এমন একটি শাখা যেখানে জৈব-ধাতব যৌগ সম্পর্কে আলোচনা করা হয়। একটি ধাতু এবং কোন জৈব অণুর একটি কার্বন পরমাণুর মধ্যে অন্তত একটি রাসায়নিক বন্ধন তৈরির মাধ্যমে এসকল রাসায়নিক যৌগ গঠিত হয়। এছাড়া ধাতুর পরিবর্তে ক্ষার ধাতু, ক্ষারীয় মৃত্তিকা ধাতু ও অস্থায়ী ধাতু এবং মাঝে মাঝে বোরন, সিলিকন ও টিন এর মত উপধাতু এর সাথে বন্ধন গঠনের মাধ্যমেও জৈব-ধাতব যৌগ গঠিত হয়। অর্গানাইল খন্ডবিশেষ বা অণুর সাথে গঠিত বন্ধনগুলোর পাশাপাশি কার্বন মনোক্সাইড (ধাতব কার্বনিলসমূহ), সায়ানাইড বা কার্বাইডের মতো অজৈব কার্বনের সাথে গঠিত বন্ধনগুলোকেও সাধারণত জৈব-ধাতব বন্ধন হিসাবে বিবেচনা করা হয়। কিছু সংসৃষ্ট যৌগসমূহ যেমন, অস্থায়ী ধাতুর হাইড্রাইড এবং ধাতব ফসফাইন জটিলসমূহ প্রায়শই জৈব-ধাতব যৌগসমূহের আলোচনায় অন্তর্ভুক্ত থাকে, যদিও এরা অপরিহার্যভাবে জৈব-ধাতব যৌগ নয়। Crabtree, Robert H. (২০০৯)। The Organometallic Chemistry of the Transition Metals (5th সংস্করণ)। New York, NY: John Wiley and Sons। পৃষ্ঠা 2, 560, and passim। আইএসবিএন 978-0470257623। সংগ্রহের তারিখ ২৩ মে ২০১৬।
ফ্রাঙ্ক মার্টিন

ফ্রাঙ্ক রেজিনাল্ড মার্টিন (ইংরেজি: Frank Martin; জন্ম: ১২ অক্টোবর, ১৮৯৩ - মৃত্যু: ২৩ নভেম্বর, ১৯৬৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম বোলার হিসেবে সম্যক কৃতিত্বের স্বাক্ষর রেখেছেন ফ্রেডি মার্টিন নামে পরিচিত ফ্রাঙ্ক মার্টিন। ১৯২৪-২৫ মৌসুম থেকে ১৯২৯-৩০ মৌসুম পর্যন্ত ফ্রাঙ্ক মার্টিনের প্রথম-শ্রেণীর খেলোয়াড়ী জীবন চলমান ছিল। জ্যামাইকার পক্ষে ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অংশগ্রহণ করেছিলেন ফ্রাঙ্ক মার্টিন। সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ লাভ করেছিলেন ফ্রাঙ্ক মার্টিন। ২৩ জুন, ১৯২৮ তারিখে ইংল্যান্ডের বিপক্ষে ওয়েস্ট ইন্ডিজের ইতিহাসের সর্বপ্রথম টেস্ট খেলায় অভিষেক ঘটে তার। ১৯২৮ সালে ইংল্যান্ড দল ওয়েস্ট ইন্ডিজ গমন করে। ঐ সফরের দুই টেস্টেই তার অংশগ্রহণ ছিল। এছাড়াও, ১৯৩০-৩১ মৌসুমে ওয়েস্ট ইন্ডিজ দলের সাথে অস্ট্রেলিয়া গমন করেছিলেন। তন্মধ্যে, সিডনিতে অনুষ্ঠিত সিরিজের পঞ্চম টেস্টের প্রথম ইনিংসে অস্ট্রেলিয়ার শক্তিশালী বোলিং আক্রমণ রুখে দিয়ে ১২৩ রানে অপরাজিত ইনিংসে খেলেন। এরফলে ওয়েস্ট ইন্ডিজ দল ৩৫০/৬ করে ইনিংস ঘোষণা করে। এরপর বল হাতে নিয়ে ৪/১১১ বোলিং পরিসংখ্যান দাঁড় করান তিনি। ঐ খেলায় ওয়েস্ট ইন্ডিজ দল প্রথমবারের মতো বিদেশের মাটিতে টেস্টে জয় পায়। এটিই ফ্রাঙ্ক মার্টিনের সর্বশেষ টেস্টে অংশগ্রহণ ছিল। এরপরও অবশ্য তিনি ১৯৩৩ সালে পুনরায় ইংল্যান্ড গমন করেছিলেন। ২৩ নভেম্বর, ১৯৬৭ তারিখে জ্যামাইকার কিংস্টনে ৭৪ বছর বয়সে ফ্রাঙ্ক মার্টিনের দেহাবসান ঘটে। Scorecard of Sydney Test in 1931 from Cricinfo. Retrieved 21 May 2012. "Player Profile: Frank Martin"। CricInfo। সংগ্রহের তারিখ ২১ মে ২০১২।  ফ্রেড রিজওয়ে ওয়েস্ট ইন্ডিয়ান টেস্ট ক্রিকেটারদের তালিকা ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর ইএসপিএনক্রিকইনফোতে ফ্রাঙ্ক মার্টিন (ইংরেজি) ক্রিকেটআর্কাইভে ফ্রাঙ্ক মার্টিন (সদস্যতা প্রয়োজনীয়) (ইংরেজি)
রাঙ্গামাটি পার্বত্য জেলা পরিষদ

রাঙ্গামাটি পার্বত্য জেলা পরিষদ রঙ্গামাটি পার্বত্য জেলা প্রশাসনের দ্বারা নিয়ন্ত্রিত স্বাধীন একটি সরকারি সংস্থা। ব্রিসাকেটু চাকমা রাঙ্গামাটি পার্বত্য জেলা পরিষদের চেয়ারম্যান। সরাসরি নির্বাচনের মাধ্যমে রাঙ্গামাটি পার্বত্য জেলা পরিষদ ১৯৮৯ সালে বান্দরবান পার্বত্য জেলা পরিষদ ও খাগড়াছড়ি পার্বত্য জেলা পরিষদের সাথে একযোগে প্রতিষ্ঠিত হয়। রাঙ্গামাটি পার্বত্য জেলা পরিষদ বাংলাদেশ সরকারের দ্বারা অপসারিত এবং সরকার পরিবর্তনের মাধ্যমে পরিবর্তন হয়। পার্বত্য চট্টগ্রামের শান্তি চুক্তির মতে, ২০০৬ সালের নভেম্বরে রাঙ্গামাটি পার্বত্য জেলা পরিষদের নিকট বাংলাদেশ সরকার আটটি শিক্ষা প্রতিষ্ঠানের প্রশাসনিক দায়িত্ব হস্তান্তর করা হয় ২০১৪ সালের নভেম্বরে কাউন্সিলের ১০ জন সদস্য বৃদ্ধি পায় এবং ২০১৪ সালের নভেম্বরের মধ্যে অ-উপজাতীয়দের জন্য তিনটি আসন সংরক্ষিত হয়। "'Save hills, mountains for sustainable development'"। দ্য ডেইলি স্টার (ইংরেজি ভাষায়)। ১২ ডিসেম্বর ২০১৩। সংগ্রহের তারিখ ২৩ জুন ২০১৮।  "The right to ask for information and the obligation to provide it"। দ্য ডেইলি স্টার (ইংরেজি ভাষায়)। ১৬ সেপ্টেম্বর ২০১৬। সংগ্রহের তারিখ ২৩ জুন ২০১৮।  "Eleven die in Rangamati landslides"। বিডিনিউজ২৪ (ইংরেজি ভাষায়)। সংগ্রহের তারিখ ২৩ জুন ২০১৮।  "Three hill councils without woman members for 20 yrs"। দ্য ডেইলি স্টার (ইংরেজি ভাষায়)। ২৭ জানুয়ারি ২০০৯। সংগ্রহের তারিখ ২৩ জুন ২০১৮।  "Dist councils of Bandarban, Rangamati reconstituted"। দ্য ডেইলি স্টার (ইংরেজি ভাষায়)। ২৫ মে ২০০৯। সংগ্রহের তারিখ ২৩ জুন ২০১৮।  "Handover of 8 instts to CHT Council protested"। দ্য ডেইলি স্টার (ইংরেজি ভাষায়)। ২৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৮।  "JS bills seek total representation"। দ্য ডেইলি স্টার (ইংরেজি ভাষায়)। ২ জুলাই ২০১৪। সংগ্রহের তারিখ ২৩ জুন ২০১৮।
সত্যায়ন কর্তৃপক্ষের নিয়ন্ত্রক

সত্যায়ন কর্তৃপক্ষের নিয়ন্ত্রক বা কন্ট্রোলার অব সার্টিফাইং অথরিটিজ বাংলাদেশের ঢাকায় অবস্থিত একটি সরকারি সংস্থা যা সরকারি সেবা এবং ক্রয় পদ্ধতিতে ডিজিটাইজেশনের জন্য দায়ী। সংস্থাটি বাংলাদেশে ই-কমার্সকে উৎসাহিত করার জন্য ইলেকট্রনিক স্বাক্ষরের প্রস্তাব করে। ২০০৬ সালের ( সংশোধিত) তথ্য ও যোগাযোগ প্রযুক্তি আইন অনুসারে ২০১১ সালের মে মাসে কন্ট্রোলার অব সার্টিফাইং অথরিটিজ সংস্থাটি স্থাপিত হয়। সংস্থাটি বাংলাদেশ সরকার কর্তৃক নিযুক্ত নিয়ন্ত্রক দ্বারা পরিচালিত হয়। বাংলাদেশ সরকারের সরকারি বিভাগে ডিজিটাল স্বাক্ষর এবং ইলেকট্রনিক স্বাক্ষর প্রবর্তন করার জন্য সংস্থাটিকে দায়িত্ব দেওয়া হয়েছে। সংস্থাটি বাংলাদেশ সরকারের পাবলিক কি অবকাঠামোর জন্য দায়ী। এটি ডিজিটাল স্বাক্ষর সার্টিফিকেট নির্ধারণ করে। "CYBER CRIMES: A threat that must be countered"। The Daily Star (ইংরেজি ভাষায়)। ১৯ জুন ২০১৫। সংগ্রহের তারিখ ৪ জানুয়ারি ২০১৯।  "History"। cca.gov.bd। সংগ্রহের তারিখ ৪ জানুয়ারি ২০১৯।  "Digital Bangladesh by 2021"। archive.thedailystar.net (ইংরেজি ভাষায়)। ১৯ জুন ২০১৫। ২৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।  "Activities - কন্ট্রোলার অব সার্টিফাইং অথরিটিজ-"। cca.gov.bd (ইংরেজি ভাষায়)। সংগ্রহের তারিখ ৪ জানুয়ারি ২০১৯।
ঔষধীয় রসায়ন

ঔষধীয় রসায়ন (ইংরেজি: Medicinal chemistry) এবং ঔষধনির্মাণ রসায়ন (ইংরেজি: Pharmaceutical chemistry) বিজ্ঞানের দুইটি আন্তঃশাস্ত্রীয় ক্ষেত্র যেগুলি রসায়নশাস্ত্র, বিশেষত সংশ্লেষণী জৈব রসায়নশাস্ত্র, ঔষধবিজ্ঞান এবং আরও বিভিন্ন জীববৈজ্ঞানিক বিশেষায়িত ক্ষেত্রের সংযোগস্থলে অবস্থিত। এগুলিতে বাজারে মুক্তি দেবার উদ্দেশ্যে ঔষধীয় ক্রিয়াকারক কিংবা জৈব-সক্রিয় অণুসমূহের (ঔষধ) নকশাকরণ, রাসায়নিক সংশ্লেষণ ও নির্মাণ অধ্যয়ন করা হয়। ঔষধ হিসাবে ব্যবহৃত প্রায় সকল যৌগই সাধারণত জৈব যৌগ হয়ে থাকে, যাদের বেশিরভাগকে ক্ষুদ্র জৈব অণুর বিস্তৃত শ্রেণিতে বিভক্ত করা হয় (উদাঃ, এটোভাস্টাটিন, ফ্লুটিকাসোন, ক্লোপিডোগ্রেল) এবং "বায়োলজিকস" (ইনফিক্সিম্যাব, এরিথ্রোপোয়েটিন, ইনসুলিন গ্লারজিন। এদের মধ্যে বায়োলজিকস দ্বারা বেশিরভাগ সময় প্রোটিনের ঔষধীয় প্রস্তুতি (প্রাকৃতিক এবং রিকম্বিট্যান্ট অ্যান্টিবডিসমুহ, হরমোন, ইত্যাদি) কে বোঝানো হয়। অজৈব এবং জৈব- ধাতব যৌগসমূহও (উদাঃ লিথিয়াম এবং প্ল্যাটিনাম-ভিত্তিক এজেন্ট যেমন লিথিয়াম কার্বোনেট ও সিসপ্ল্যাটিন এবং গ্যালিয়াম) ওষুধ হিসাবে ব্যবহার করা যায়। Andrew Davis; Simon E Ward, সম্পাদকগণ (২০১৫)। Handbook of Medicinal Chemistry: Principles and Practice Editors। Royal Society of Chemistry। আইএসবিএন 978-1-78262-419-6। ডিওআই:10.1039/9781782621836। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Roland Barret (২০১৮)। Medicinal Chemistry: Fundamentals। London: Elsevier। আইএসবিএন 978-1-78548-288-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নাসিমা খান মন্টি

নাসিমা খান মন্টি (জন্ম: ২১ ফেব্রুয়ারি ১৯৭৭) বাংলাদেশি নারী সাংবাদিক ও লেখক। তিনি জাতীয় দৈনিক পত্রিকা আমাদের অর্থনীতির সম্পাদক। তৃণমূল পর্যায়ের সাংবাদিকতা থেকে উঠে আসা একজন সংবাদ ব্যক্তিত্ব ও সম্পাদক হিসেবে পরিচিত। সাংবাদিকতা ও অনলাইন গণমাধ্যমে বিশেষ ভূমিকা রাখায় বাংলাদেশ অনলাইন মিডিয়া অ্যাসোসিয়েশনের পক্ষে ৭ অক্টোবর ২০১৭ তারিখে বাংলাদেশের স্বরাষ্ট্রমন্ত্রী আসাদুজ্জামান খাঁন কামাল নাসিমা খান মন্টিকে সম্মাননা প্রদান করেন। ১৯৯৭ সালে চট্টগ্রাম বিশ্ববিদ্যালয়ে অধ্যয়নকালে তিনি দৈনিক আজকের কাগজের বিশ্ববিদ্যালয় প্রতিনিধি হিসেবে সাংবাদিকতা শুরু করেন (১৯৯৭-১৯৯৮)। তিনি হাতে কলমে কাজ শিখার পাশাপাশি চলচ্চিত্র এবং গণমাধ্যম বিষয়ে উচ্চতর ডিগ্রিও অর্জন করেছেন। মিডিয়া বিষয়ক গবেষণা ও প্রশিক্ষণ প্রতিষ্ঠান বাংলাদেশ সেন্টার ফর ডেভেলপমপেন্ট জার্নালিজম অ্যান্ড কমিউনিকেশন (বিসিডিজিসি)-এর সঙ্গেও তিনি জড়িত। । এরপর তিনি কয়েক বছর বাংলাদেশের বেসরকারি টেলিভিশন চ্যানের এটিনএন নিউজের বার্তা বিভাগে কাজ করেছেন। এখান থেকে বেরিয়ে আমাদের সময় ডট কমের সম্পাদক হিসেবে নিযুক্ত হন। বর্তামানে তিনি ইংরেজি দৈনিক আওয়ার টাইম ও বাংলা দৈনিক আমাদের নতুন সময়ের প্রধান সম্পাদক হিসেবে কাজ করছেন। সাংবাদিকতার পাশাপাশি সেন্টার ফর পলিসি ডায়ালগ-সিপিডিতে কাজ করেছেন। চট্টগ্রাম বিশ্ববিদ্যালয় থেকে জনপ্রশাসন বিষয়ে স্নাতক ঢাকা বিশ্ববিদ্যালয় থেকে জেন্ডার স্টাডিজ বিভাগে স্নাতকোত্তর সম্পন্ন করেন। নাসিমা খান মন্টি আমাদের অর্থনীতির সম্পাদক। আমাদের নতুন সময়ের প্রধান সম্পাদক। আওয়ার টাইমের এডিটর-ইন-চার্জ এবং আমাদের সময়. কমের সম্পাদক। ১৯৭৭ সালের ২১ ফেব্রুয়ারি তার জন্ম। ছাত্রজীবনেই সাংবাদিকতাকে পেশা হিসেবে গ্রহণের পর বিভিন্ন সময়ে তিনি প্রিন্ট ও ইলেকট্রনিক মিডিয়ায় বিভিন্ন পদে দায়িত্ব পালন করছেন। নাসিমা খান মন্টি সাংবাদিক এবং সংবাদপত্র সংক্রান্ত বেশকিছু জাতীয় ও আন্তর্জাতিক প্রশিক্ষণ গ্রহণ করেন। তিনি বাংলাদেশি গবেষণা প্রতিষ্ঠান সিপিডিতেও কাজ করেন এবং একাধিক গবেষণাকাজে নেতৃত্ব দিয়েছেন। একাধিক বিষয়ে তার গবেষণা কর্ম রয়েছে। তিনি একাধিক আন্তর্জাতিক ফোরামে অংশ নিয়েছেন। গণমাধ্যমে কাজের অবদানস্বরুপ কয়েকটি পুরস্কার পেয়েছেন। আবার কয়েকটি পুরস্কার প্রদান কমিটিতে জুরি হিসেবেও আছেন। অনলাইন সাংবাদিকতা বিশেষ অবদান রাখায় ৭ অক্টোবর ২০০৭ তারিখে বাংলাদেশ অনলাইন মিডিয়া অ্যাসোসিয়েশনের পুরস্কার অর্জন করেন। "সময়ের সাহসী নারী নাসিমা খান মন্টি"। প্রিন্ট সংস্করণ। দৈনিক যুগান্তর। ১৪ মে ২০১৮। সংগ্রহের তারিখ ২১ জুন ২০১৯।  "Nasima Khan Monty: A new lighthouse in women journalism"। দ্য আওয়ার টাইম। ২১ ফেব্রুয়ারি ২০১৯। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "Nasima Khan Monty: A multi-dimensional personality"। দি ইন্ডিপেন্ডেন্ট (বাংলাদেশ)। ৩ জুন ২০১৮। সংগ্রহের তারিখ ২১ জুন ২০১৯।  "NTV Online awarded as best online portal in Bangladesh"। এনটিভি। ৭ অক্টোবর ২০১৭। সংগ্রহের তারিখ ২১ জুন ২০১৯।  "নাসিমা খান মন্টি : নারী সাংবাদিকতার নয়া বাতিঘর"। আমাদের সময় ডট কম। ২১ ফেব্রুয়ারি ২০১৯। সংগ্রহের তারিখ ১৯ মে ২০১৯। [স্থায়ীভাবে অকার্যকর সংযোগ] "নারী সাংবাদিকতায় নাসিমা খান মন্টি"। দৈনিক মানবজমিন। ৫ মে ২০১৮। সংগ্রহের তারিখ ২১ জুন ২০১৯।  "নাসিমা খান মন্টি : নারীর জন্য কঠিন সাংবাদিকতা"। জাগো নিউজ। সংগ্রহের তারিখ ২১ জুন ২০১৯।  মন্টির, সাক্ষাতকার। "'সাংবাদিকদের প্রয়োজন সহযোগিতা'"। বাংলা ট্রিবিউন। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।
অর্চনা (অভিনেত্রী)

অর্চনা (জন্ম: সুধা) হলেন একজন ভারতীয় চলচ্চিত্র অভিনেত্রী। এছাড়া তিনি একজন খ্যাতনামা কুচিপুড়ি ও কত্থক নৃত্যশিল্পী। তিনি তামিল ভাষার ভিডু (১৯৮৭) ও তেলুগু ভাষার দাসী (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল নিরীক্ষণ (১৯৮২), নিঙ্গল কেত্তাবাই (১৯৮৪), পরাত্তই এঞ্জিরা আঝাগু সুন্দরম (২০০৭) ও ওনবন্ধু রুবাই নট্টো (২০০৭)। অর্চনা অন্ধ্র প্রদেশে জন্মগ্রহণ করেন। তার প্রকৃত নাম সুধা। তিনি তামিলনাড়ু চলচ্চিত্র ও দূরদর্শন সংস্থানে অভিনয়ের প্রশিক্ষণ লাভ করেন। সেখানে তিনি মার্কিন পরিচালক উইলিয়াম গ্রিভসের একটি কর্মশালায় অংশগ্রহণ করেন। গ্রিভস তাকে পরিচালক বালু মহেন্দ্রর সাথে পরিচয় করিয়ে দেন। অর্চনা মালয়ালম চলচ্চিত্র যাত্রার তেলুগু পুনর্নির্মাণ নিরীক্ষণ চলচ্চিত্রে অভিনয় করে নন্দী পুরস্কারের বিশেষ জুরি পুরস্কার লাভ করেন। বালু মহেন্দ্র পরিচালিত নিঙ্গল কেত্তাবাই (১৯৮৪) ছবিতে অভিনয় করেন। তিনি তামিল ভাষার ভিডু (১৯৮৭) ও তেলুগু ভাষার দাসী (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। ২০০৭ সালে তিনি পরাত্তই এঞ্জিরা আঝাগু সুন্দরম ছবিতে ধনুষ ও মীরা জেসমিনের সাথে অভিনয় করেন। একই বছর অনবধু রুবাই নট্টু ছবিতে অভিনয় করে শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার অর্জন করেন। প্রায় দশ বছরের বিরতির পর তিনি মুক্তি প্রতীক্ষিত আঝিয়াতা কলঙ্গল চলচ্চিত্রে অভিনয় করেন। এতে তার সাথে অভিনয় করেন রেবতী ও প্রকাশ রাজ। জাতীয় চলচ্চিত্র পুরস্কার ১৯৮৭: শ্রেষ্ঠ অভিনেত্রী - ভিডু ১৯৮৮: শ্রেষ্ঠ অভিনেত্রী - দাসী ফিল্মফেয়ার পুরস্কার দক্ষিণ ১৯৮৮: শ্রেষ্ঠ অভিনেত্রী (তামিল) - ভিডু তামিলনাড়ু রাজ্য চলচ্চিত্র পুরস্কার ২০০৭: শ্রেষ্ঠ চরিত্রাভিনেত্রী - অনবধু রুবাই নট্টু নন্দী পুরস্কার ১৯৮২: বিশেষ জুরি পুরস্কার - নিরীক্ষণ রাঘবন, নিখিল (১৩ ফেব্রুয়ারি ২০১৬)। "'Our film is a tribute to Balu Mahendra'"। দ্য হিন্দু (ইংরেজি ভাষায়)। সংগ্রহের তারিখ ২০ মে ২০১৯।  কুমার, এস. আর. অশোক (৪ মে ২০০৭)। "Waiting for good roles: Archana"। দ্য হিন্দু। সংগ্রহের তারিখ ১৯ মে ২০১৯।  "Rajini, Kamal win best actor awards"। দ্য হিন্দু (ইংরেজি ভাষায়)। ২৯ সেপ্টেম্বর ২০০৯। সংগ্রহের তারিখ ২০ মে ২০১৯।  ইন্টারনেট মুভি ডেটাবেজে অর্চনা  (ইংরেজি)